'પશ્ચિમ બંગાળમાં મુસ્લિમો દ્વારા આતંક' વાળા વીડિયોની હકીકત\nઆશરે સવા બે મિનિટના આ વીડિયોમાં અફરા તફરીનો માહોલ સ્પષ્ટપણે જોઈ શકાય છે. વીડિયોમાં જોવા મળી રહેલી ભીડમાં મોટાભાગના લોકો કુર્તા- પાયજામા અને ટોપી પહેરેલા જોવા મળે છે અને તેઓ એક ગલીમાં તોડફોડ કરી રહ્યા છે. 

જે ફેસબુક પેજ અને ગ્રૂપ્સમાં આ વીડિયો શૅર કરવામાં આવી રહ્યો છે, તેમાંથી ઘણા લોકોએ લખ્યું છે કે તેમને આ વીડિયો વૉટ્સઍપ પર મળ્યો.

પરંતુ જે લોકોએ આ વીડિયોને સાર્વજનિક રૂપે શૅર કર્યો છે, તેમણે આ વીડિયોને પશ્ચિમ બંગાળનો બતાવ્યો છે. 

આવા જ એક ટ્વિટર યૂઝરે લખ્યું, "2019માં જે લોકોને ભાજપને પસંદ કરવામાં મુશ્કેલી પડતી હોય, તે લોકો આ ભવિષ્ય પસંદ કરવા માટે તૈયાર રહે."

"બંગાળમાં ઇસ્લામિક ટેરરની એક નાની એવી ઝલક જોવા મળી છે. અન્ય લોકોને પણ બતાવો, જેથી લોકો જાગરૂક થઈ શકે."

આ જ સંદેશ સાથે વીડિયો 'રીસર્જેંટ ધર્મ'ના નામે કથિત ધાર્મિક ગ્રુપમાં પણ પોસ્ટ કરવામાં આવ્યો છે, જ્યાં આ વીડિયોને 46 હજાર કરતા વધારે વખત જોવામાં આવ્યો છે. 

ઉપરાંત 1800 કરતાં વધારે લોકો તેને શૅર કરી ચૂક્યા છે. 

શુક્રવારના રોજ પણ કેટલાક નવા ફેસબુક પેજ પર મોબાઇલથી બનાવવામાં આવેલો આ વીડિયો પોસ્ટ કરવામાં આવ્યો. 

પરંતુ આ વીડિયોની સાથે જે પણ દાવા કરવામાં આવ્યા છે, તે બધા જ ખોટા છે. 

આ વીડિયો મુસ્લિમો વચ્ચે મુસ્લિમો દ્વારા કરવામાં આવેલી હિંસાનો ચોક્કસ છે, પણ તેની પાછળ વાત કંઈક અલગ છે. 

તમે આ વાંચ્યું કે નહીં?

ક્યાંનો છે આ વીડિયો?

રિસર્ચ પરથી જાણવા મળ્યું છે કે આ વીડિયો ફેસબુક પર ડિસેમ્બર 2018થી શૅર કરવા થઈ રહ્યો છે. 

આ વીડિયોની સાથે સૌથી પ્રાથમિક પોસ્ટમાં વાર્તા કંઈક અલગ લખવામાં આવી હતી. 

બાંગ્લાદેશના ઢાકા શહેરમાં રહેતી એક વ્યક્તિએ 1 ડિસેમ્બર 2018ના રોજ આ વીડિયો શૅર કરતા લખ્યું હતું:

"તબલીગી જમાતના બે જૂથોમાં હિંસક અથડામણ. મૌલાના સાદના સમર્થક એક તરફ છે અને બીજી તરફ એ લોકો છે કે જેઓ તેમને પસંદ કરતા નથી."

"એ જાણવું દુઃખદ છે કે આ હિંસામાં 200 કરતા વધારે લોકો ગંભીર રૂપે ઘાયલ થયા છે."

બાંગ્લાદેશની સ્થાનિક મીડિયામાં છપાયેલા સમાચાર પણ આ વાતની પુષ્ટિ કરે છે. 

આ રિપોર્ટ્સ અનુસાર આ ઘટના તુરાગ નદીની ઘાટ પાસે આવેલા ટોંગી વિસ્તાર સ્થિત બિસ્વ ઇજ્તેમા ગ્રાઉન્ડ પાસેની છે. 

બાંગ્લાદેશી મીડિયા અનુસાર, આ હિંસામાં 55 વર્ષીય બિલાલ હુસૈનનું મૃત્યુ થયું હતું જ્યારે 200 કરતા વધારે લોકો ઘાયલ થયા હતા. 

 જાણકારોના જણાવ્યા અનુસાર, બાંગ્લાદેશમાં યોજાતા બિસ્બ ઇજ્તેમાને...\n\ntl;dr:
સોશિયલ મીડિયા પર ખૂબ જ હિંસક વીડિયો પશ્ચિમ બંગાળમાં ઇસ્લામિક આંતકની એક ઝલક બતાવતા વીડિયો શૅર કરવામાં આવી રહ્યો છે.